To mdze ju 23-cô edicjô Òglowòpòlsczégò Festiwalu Piesnie ò Mòrzu. Chùrë mają 15 minut na prezentacjã. W dobranim repertuaru pòmôgelë robòtnicë Mùzeùm Kaszëbskò-Pòmòrsczi Pismieniznë i Mùzyczi. – Më mómë ùprzistãpnioné nasz zbiér, sélómë nagrania kaszëbsczi wëmòwë – òpisywô direchtór placówczi Tomôsz Fópka. Frekwencjô je bëlnô, to dô 20 chùrów. Festiwal sã zaczinô 21 łżëkwiata ò 6 wieczór paradą chùrów na Placu Jakóba Wejra, gòdzënã pózni ùroczësti kòńcert we Filharmónie. W sobòtã kònkùrsowé przesłëchania mdą òd 9:00 do pół piąti w mùzyczny szkòle, galowi kòcert we Filharmónie ò 7 wieczór. Towarzącą rozegracją je kònferencjô pòswiãconô Janowi Trepczikòwi w 110-tą roczëznã ùrodzeniô. Òna mdze witro w mùzeùm we Wejrowie òd 10:00 do 4:00.